पाएं अपने शहर की ताज़ा ख़बरें और फ्री ई-पेपरडाउनलोड करें
मलाढ गांव के महादलित टोले में दीनाभद्री देवघरा मंदिर की दीवार गिरने से 2 व्यक्ति दबकर घायल हो गए। इनमें एक व्यक्ति की इलाज के दौरान मौत हो गई। जबकि दूसरे व्यक्ति का इलाज जारी है। शनिवार की सुबह मलाढ़ निवासी 61 वर्षीय सिंघेश्वर सादा समधी के बेटे को बस पकड़ाने के लिए एनएच-327 ए पर जा रहे थे। दीनाभद्री देवघारा के पास जैसे ही पहुंचे की देवघरा की दीवार दोनों पर गिर गई। दोनों लोग दीवार के नीचे दब गए। लोगों ने दोनों को निकाल कर पीएचसी पहुंचाया। यहां डॉक्टर ने प्राथमिक उपचार कर दोनों को हायर सेंटर रेफर कर दिया, लेकिन इलाज के लिए ले जाने के दौरान सिंघेश्वर सादा की मौत हो गई। उनके समधी बिहरा थाना क्षेत्र के बारह भरना वार्ड-3 निवासी जयकुमार ऋषि देव के बेटे मुकेश ऋषिदेव का इलाज सहरसा में चल रहा है। ग्रामीणों ने बताया कि बाबा दीनाभद्री का देवघरा लगभग 10 साल पहले ईंट और मिट्टी के गिलेवा से बना था। देवघरा जर्जर थी। अल सुबह आंधी व बारिश से दीवार कमजोर हो गई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn